August 27, 2015, 05:21:38 PM
Topic: Joe Rogan: Pot savant or great avangardist thinker? (Read 3477 times)
Gender: Posts: 27447
Gender: Posts: 19352 Saai se voorsitter herkies as president van die Wêreldlandbou-organisasie - Wêreldwyd
Kom huis toe
Nuus uit die buiteland
Saai se voorsitter herkies as president van die Wêreldlandbou-organisasie
deur Wêreldwyd | Mei 22, 2019 | Nuus, Nuus uit die buiteland
Dr. Theo de Jager, Saai se uitvoerende direksievoorsitter, is op 21 Mei 2019 in Luxemburg herkies tot president van die Wêreldlandbou-organisasie (WLO).
Dr. De Jager was in 2017 die eerste Suid-Afrikaner wat as president van die WLO verkies is en dit is die eerste keer in die organisasie se geskiedenis dat ’n president van dié organisasie vir ’n tweede keer dien en ook eenparig herkies word.
Dr. De Jager is deur Zimbabwe se Commercial Farmers Union (CFU), waarvan hy ook ’n erelid is, vir die posisie genomineer. Die WLO bestaan uit ’n aantal landbou-organisasies, asook landbouvennootskappe en verteenwoordig ongeveer 1,5 miljard boere van 54 lande regoor die wêreld. Die WLO verteenwoordig ook die landbougemeenskap by die Verenigde Nasies (VN) en sy inisiatiewe.
Dr. De Jager het sedert 2017 internasionale steun veel wyer as vanuit die landbougemeenskap vir ’n boergedrewe agenda vir klimaatsverandering gewerf, wat veral by die VN en sy agentskappe groot byval gevind het. Hy is vasberade om verder aan dié agenda te werk om namens boere ’n globale burgerlike voorstel aan die VN te maak. Ná verskeie vergaderings met die Europese Unie en Russiese landbou-unies, en teen die agtergrond van toenemende handelspanning, beskou hy die beskerming van boere se toegang tot markte, veral in bederfbare voedselprodukte, as ’n prioriteit vir sy tweede termyn. Hy glo die digitalisering van landbou hou groot geleenthede vir Afrika in, en hy is ’n prominente kampvegter vir die modernisering, meganisering en kommersialisering van kleinskaalse landbou deur vennootskapsmodelle in kommunale Afrika.
“Dr. De Jager is ’n uiters gerespekteerde landbouleier en word regoor die wêreld baie hoog geag veral vir sy leierskap, kundigheid en versiendheid. Suid Afrika is geseënd om ’n leier van sy kaliber in ons midde te hê. Sy agting onder wêreldleiers, en nie net in die landbou nie, word orals gesien, erken en waardeer,” sê Leon Borcherds, direkteur van Saai, ná die aankondiging.
“Saai wens dr. De Jager hartlik geluk met sy herverkiesing. Gedurende sy eerste termyn as president van die WLO het hy verskeie landboustrukture regoor die wêreld besoek en kon hy eerstehands sien hoe strukture elders werk, asook wat die effektiefste en volhoubaarste model vir die organisering in landbou is. Saai is die produk hiervan. As medestigterslid het dr. De Jager Saai as belangenetwerk geskoei op ’n nasionale eenheidstruktuur wat gebruik maak van digitale tegnologie en netwerkooreenkomste om familieboere se belange te dien,” sê Francois Rossouw, uitvoerende hoof van Saai.
Dr. De Jager is ’n voormalige president van Agri Limpopo, die Pan African Farmers Organisation (Pafo) en die Southern African Confederation of Agricultural Unions (Sacau) en voormalige visepresident van Agri SA. Hy dien ook tans as voorsitter van Agri All Africa, die organisasie wat Suid-Afrikaanse en Zimbabwiese boere se belange in Afrika beskerm en bevorder.
Hierdie artikel is ook beskikbaar in: English
Onlangse nuus uit die buiteland
AfriForum verheug oor groeiende buitelandse teenst…
“Verkiesingsaand” in Den Haag
AfriForum woon 17de Internasionale Konferensie vir…
Familieboer-brandpunte is Saai se prioriteit by di…
Saai se voorsitter herkies as president van die Wê…
#LiedInMyHart Geniet die naweek! #JouWereld #Ons
Hoe mooi is hierdie foto nie? Deel jou avonture m
Waar isoleer jy in hierdie tyd? 📷: Alana Bailey
#HetJyGeweet Deel jou interessante kennis met ons
Bly veilig. Bly gesond. Bly in jou huis. 📷: @an
Iewers in Switzerland 🇨🇭 . Ons wil weet: Waa
#IndieLens van Anneke Wheeler Ons hou daarvan om
Dit is nie Donderdag nie maar toe ons hierdie foto
Dit is St. Patrick's Day! Hoewel die wêreld op di
– Vriende van AfriForum
Teken in op die Kollig-nuusbrief en bly betrokke